Köyhälistön marssi
1. Ken maasta hyisen hallan
 loi pellot viljavat,
 ken nosti tehdasvallan
 ja linnat korkeat,
 ken riemut rikkahille luo,
 vaan kyynelmaljan itse juo?
 Se joukko köyhälistön,
 työn raskaan raatajat.
 Se joukko köyhälistön,
 työn raskaan raatajat.

 2. Ken huomenesta varhain
 ain’ iltaan raataa saa,
 ken herkut laatii parhain
 ja vallat vaatettaa,
 ken muille onnen porras on,
 vaan itse koito, onneton?
 :,: Se joukko köyhälistön,
 työn raskaan raatajat. :,:

 3. On meidän maassa valta,
 jos liitto vahva on.
 Vapaaksi sorron alta
 joukkomme nouskohon!
 Eespäin kuin myrsky rynnätkää,
 pois orjamieli jättäkää,
 :,: niin voittaa köyhälistö,
 työn raskaan raatajat. :,:

Vapaa suomennos.

Anonyymi